RSG Kunstefees bly in die slag | Netwerk24
Afgetrede polisiehoë vermoor
Die Gautengse polisie ondersoek die motief vir die moord op ’n afgetrede generaal-majoor in die polisie se misdaadintelligensie-eenheid.
4 aangekeer ná rooftog by bakkery
Vier mans wat vermoedelik by ’n rooftog by ’n bakkery in die Oos-Kaap betrokke was, is tydens ’n klopjag aangekeer.
1 van 4 ontsnaptes wéér vasgetrek
’n Week nadat vier mans uit die Mdantsane-tronk in Oos-Londen ontsnap het, is een van hulle weer agter tralies.
Salaris speel glo ook rol in Duane se terugkeer
Die lokaas van die Springbok-kapteinskap is glo nie die enigste rede vir die veteraan-losvoorspeler Duane Vermeulen se besluit om na Suid-Afrika terug te keer nie.
Proteas verdien reekssege – Kohli
Die Proteas het beter as ’n eenheid gevaar en hulle verdien dus om die reeks van drie kriekettoetse te wen, sê die kaptein van die Indiese span, Virat Kohli.
‘Dit voel of ek in droom lewe,’ sê Ngidi
“Lungi, vertrou my net.” Met dié woorde het Pierre de Bruyn ’n baie teësinnige 16-jarige Lungi Ngidi oorreed om ná sy skoolloopbaan by Hilton College buite Pietermaritzburg, na Pretoria te verhuis om by Tukkies te studeer en vir hulle krieket te speel.
Betalings aan McKinsey, Trillian misdadig: NVG
Die betalings wat Eskom aan McKinsey en Trillian gemaak het, was misdadig en sluit bedrog, diefstal, korrupsie en geldwassery in.
Só vergelyk datakoste in 2018
Hoë datakoste laat talle Suid-Afrikaners warm onder die kraag, soveel so dat #DataMustFall die laaste tyd sosiale media behoorlik laat gons het.
Steinhoff-skade kring uit
Bank of America het pas toegegee dat hy $292 miljoen weens die Steinhoff-skandaal verloor het.
Ramaphosa, beëindig dié presidensiële mallemeule
Suid-Afrika moet wys dat hy nie ’n sh*thole-demokrasie is nie deur die leisels onmiddellik aan Cyril Ramaphosa, die nuutverkose ANC-president, oor te gee, skryf Roger Southall.
Rhoda: 'SA wil my nie laat gaan'
Rhoda Kadalie is gereed daarvoor om nou bloot ’n anargistiese ouma te word wat rof en vuil speel,skryf Willemien Brümmer.
Verstaan taal se 'kombuis' reg
Daar is ’n woede in die wit Afrikaanssprekende gemeenskap wat afkomstig is van ’n verlies wat nie erken mag word nie.
Oudisies vir Bloem-koor
Om die Wêreldkoorspele by te woon behoort ’n besondere aantrekkingskrag vir enige koorsanger te wees, veral as die geleentheid in Pretoria plaasvind en dus bekostigbaar is.
Catherine in haar element by kleintjies
“Moenie alles glo wat julle lees nie,” was Catherine, hertogin van Cambridge, se antwoord toe die Rising Star-kafee in Coventry haar Dinsdag amandelmelk aangebied het.
Herrie oor ‘vervalste’ Modigliani’s draai in hof
Besoekers aan ’n uitstalling van die Italiaanse kunstenaar Amedeo Modigliani eis hul geld terug omdat talle skilderye glo vervals is.
Die dilemma van selfrymotors
Selfrymotors is naby, sê BMW. Maar harde werk lê nog voor – tegnies en sosiaal, vertel Marnus Hattingh.
Nuwe Gold Wing skud die kilo’s af
Dis al ’n ruk sedert Honda in 2001 sy huidige toerfiets, die Gold Wing, aan die wêreld bekend gestel het.
Drama laat ren op ’n mespunt
Dis nou tandeknerstyd in die Dakar-ren wat vanjaar sy veertigste aanbieding vier.
Geldknyp by SAUK
‘My hart is gebreek,’ sê Amanda Strydom
Deur AJ Opperman 12 Oktober 2017 00:52
Die logo van die RSG Kunstefees
Die RSG Kunstefees bly vanjaar in die slag weens die finansiële verknorsing waarin die SAUK hom bevind.
Dit is die eerste keer in 2013 aangebied en was onmiddellik ’n treffer by die luisteraars. Om dit alles te kroon, het dié eerste fees in 2014 ’n Fleur du Cap-prys vir innovasie in teater ontvang – die eerste keer dat ’n radiostasie ’n teaterprys ontvang het.
Dit het ook twee Business Arts South Africa (Basa)-pryse vir innovering ontvang.
Magdaleen Krüger, RSG-stasiebestuurder, het vroeër in die stasie se gereelde nuusbrief genoem dat die openbare uitsaaier se geldprobleme ook vir hulle beperkinge inhou.
“Die SAUK se moeilike geldelike situasie plaas uiteraard beperkinge op ons sodat ons nie noodwendig meer alle projekte en planne kan laat realiseer nie. Maar ons pas aan en weet dat dit vorentoe weer alles klopdisselboom sal gaan.”
Die RSG Kunstefees, wat vanjaar die vyfde keer aangebied sou word, het ’n verskeidenheid kuns gratis na luisteraars in al die uithoeke van Suid-Afrika en in ander lande geneem.
Vorige feeste se hoogtepunte sluit in toneelstukke soos Uys Krige se vertaling van William Shakespeare se Koning Lear en P.G. du Plessis se Teerling.
Antjie Krog se digbundel Mede-wete (wat later die Hertzogprys ontvang het) is hier bekend gestel, Hennie Aucamp se kabaret ’n Vuur gevang in glas is deur Amanda Strydom met begeleiding deur Janine Neethling opgevoer en ’n paar kunstenaars het elkeen vyf minute se stilte ontvang en moes dié stilte regstreeks op die lug verdryf.
Strydom het meer as een keer aan hierdie feeste deelgeneem.
“My hart is gebreek,” sê sy. “Die fees is so ’n oorspronklike konsep. Jy is by ’n kunstefees, maar jy is ook in jou huis. En dit het soveel mense na die radio gelok.”
Behalwe vir ’n Vuur gevang in glas, het Strydom ook verlede jaar se fees geopen met haar bekende eenvrouvertoning State of the Heart, wat ook regstreeks uitgesaai is.
“Die reaksie op my optredes tydens die feeste was fantasties. Met die opening van daardie konsert (verlede jaar) in die ateljee was dit wonderlik om voor die gehoor op te tree en te weet dat ’n halfmiljoen mense terselfdertyd by die huis ook luister.”
Strydom meen die SAUK moet hul sake regkry.
“Hulle het die potensiaal om vir soveel mense werk te skep. Dit is jammer dat die estetiese in krisistye na die agterspeen geskuif word. Laat ons hoop dat ’n engel sal kom. Iets sal moet gebeur.”
Prof. Wessel van Wyk, pianis en dosent aan die Universiteit van Pretoria se musiekdepartement, glo die kunstefees bied ’n platform aan ’n groot groep verskillende kunstenaars.
“Dit was ’n stepping stone tot soveel nuwe wonderlike dinge. Met albei die konserte waaraan ek deelgeneem het, is daar ’n album as resultaat daarvan uitgereik. Dit is jammer dat dit nie voortgaan nie,” sê hy.
Die konsert 2 tot 16 in 80 minute is tydens die fees in 2014 in die SAUK-ateljee in Auckland Park opgeneem en regstreeks uitgesaai. Salon Musiek het later ’n album van dié opname uitgereik.
Van Wyk en die orrelis Ockie Vermeulen het in die produksie 35 pedale in 2015 se fees saam opgetree.
“Toe het daar vir my ’n nuwe klank oopgemaak,” sê Van Wyk.
“Hierdie konsert was nie regstreeks nie, maar daar was baie goeie reaksie en ook hier het ’n album uit die konsert gespruit. RSG gee blootstelling aan musikante. Hulle doen baie vir musiek in die land.”
Krüger het wel in die nuusbrief laat blyk dat nie alles verlore is nie.
“Dit gaan goed met jou stasie, daar is ’n paar uitdagings en ekstra gekners op tande, maar ons beur vorentoe.
“My ervaring is dat die tussentydse raad goeie vordering maak. Die vyf van hulle werk regtig hard agter die skerms. Ek ry daagliks in die SAUK se ondergrondse parkeerterrein by die raadslede se parkeerplek verby en dan sien ek hul motors daar staan – van vroeg soggens en selfs oor naweke.”
* Dit is ook vanjaar RSG se 80ste verjaardag en nog baie programme lê voor. Ter viering van dié mylpaal het programme soos Staal Burger herleef.
Opposisie bly Mdluli is (na byna 7 jaar) weg
Nóg ’n trein ontspoor in Germiston
Overvaal-protes: 'Dit is Lesufi se skuld'
Gary Kirsten kraak sy kakebeen
Skole in VS open sonder druppel water
Niks fout met Trump se gesondheid óf kop nie
KYK: EFF skop ouer by Overvaal
Spoegkobra pik kind (6) in haar bed
OORSIG: 'Ons kom weer, en dan met geweld'
KYK: Brandende bande, skokgranate by Overvaal
Gebruikers van gewilde seksapp blootgestel